10. 1. 91 De Europæiske Fællesskabers Tidende Nr. L 7/25 KOMMISSIONENS FORORDNING (EØF) Nr. 516/91 af 9. januar 1991 om ændring af forordning (EØF) nr. 2670/81 om gennemførelsesbestemmelser for produktion ud over kvoterne inden for sukkersektoren KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (!), senest ændret ved forordning (EØF) nr. 3577/ 90 P), særlig artikel 26, stk. 3, og ud fra følgende betragtninger : Ved artikel 2 i Kommissionens forordning (EØF) nr. 2670/81 (?), senest ændret ved forordning (EØF)- nr. 3892/88 (?), er det fastsat, at en fabrikant af C-sukker, der er etableret i en medlemsstat, ved udførsel kan ombytte C-sukker med hvidt sukker, der er produceret af en anden fabrikant etableret på samme medlemsstats område, mod at der betales et beløb, som skal neutralisere den økono- miske fordel, som en sådan ombytning kan indebære ; når C-sukker er oplagret med henblik på udførsel på steder uden for fabrikantens virksomhed i fremstillingsmedlems- staten eller en anden medlemsstat sammen med andet sukker, der er fremstillet af andre fabrikanter, og der ikke er mulighed for at fastslå den fysiske identitet, er det dog i medfør af nævnte artikel tilladt at foretage ombytning med henblik på udførsel, forudsat at visse betingelser er opfyldt, uden at ombytningen foranlediger, at det i artikel 2, stk. 2, i forordning (EØF) nr. 2670/81 omhandlede beløb skal betales ; | det kan ske, at C-sukker i små emballager udføres af en velgørende organisation for den fabrikants regning, der har fremstillet C-sukkeret ; i dette tilfælde er der ikke tale om en ombytning efter artikel 2, stk. 2, i forordning (EØF) nr. 2670/81, da der er fysisk identitet med det udførte produkt ; sådan udførsel bør derfor ikke hindres, og det bør som undtagelse fastsættes, at ombytningen i dette tilfælde ikke foranlediger, at det i artikel 2, stk. 2, i nævnte forordning omhandlede beløb skal betales for det pågældende C-sukker, produceret under produktionsåret 1990/91 ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Sukker — UDSTEDT FØLGENDE FORORDNING : Artikel 1 I forordning (EØF) nr. 2670/81 foretages følgende ændringer : 1) I artikel 2, stk. 2, første afsnit, litra a), indsættes : »I det i stk. 3, andet afsnit, omhandlede tilfælde erstattes dette bevis dog af et tilsvarende bevis, som fastlægges nærmere af samme medlemsstat « 2) I artikel 2, stk. 3, indsættes som andet afsnit : »Når hvidt C-sukker henhørende under KN-kode 1701 99 10 og produceret under produktionsåret 1990/91 emballeres med henblik på udførsel i umid- delbar emballage på højst 1 kg produkt netto og anbringes i kolli, der også indeholder andre levneds- midler, og produkterne skal udføres af en anerkendt velgørende organisation for den virksomheds regning, der har produceret C-sukkeret, betragtes denne frem- gangsmåde ikke som ombytning efter stk. 2 og giver ikke anledning til, at det i nævnte stykke omhandlede beløb skal betales.« | Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 9. januar 1991. (:) EFT nr. L 177 af 1. 7. 1981, s. 4. () EFT nr. L 353 af 17. 12. 1990, s. 23. () EFT nr. L 262 af 16. 9. 1981, s. 14. () EFT nr. L 346 af 15. 12. 1988, s. 29. På Kommissionens vegne Ray MAC SHARRY Medlem af Kommissionen